[pic] | COMISIA EUROPEANĂ |

Bruxelles, 26.4.2010

COM(2010)180 final

2010/0099 (NLE)

Propunere de

REGULAMENT (UE) NR. …/.. AL CONSILIULUI

de modificare a Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar

(prezentat în comun de Înaltul Reprezentant al Uniunii pentru afaceri externe și politica de securitate și de Comisie)

EXPUNERE DE MOTIVE

(1) Articolul 2b din Poziția comună 2006/318/PESC de reînnoire a măsurilor restrictive împotriva Birmaniei/Myanmar prevede interzicerea achiziționării în Birmania/Myanmar, a importului sau a transportului din Birmania/Myanmar a anumitor categorii specificate de mărfuri.

(2) Articolul 3 din Poziția comună 2006/318/PESC prevede suspendarea ajutorului sau a programelor de dezvoltare care nu au caracter umanitar, dar sunt prevăzute o serie de excepții pentru proiectele și programele care sprijină anumite obiective specificate.

(3) Regulamentul (CE) nr. 194/2008 al Consiliului pune în aplicare interzicerea achiziționării, a importului și a transportului categoriilor de mărfuri specificate la articolul 2 alineatul (2). Cu toate acestea, ar trebui clarificat faptul că interzicerea achiziționării respectivelor mărfuri din Birmania/Myanmar nu este aplicabilă atunci când achiziția respectivă este efectuată în cadrului unui proiect sau al unui program de ajutor umanitar, al unui proiect sau al unui program de dezvoltare care nu are caracter umanitar și care sprijină obiectivele descrise la articolul 3 literele (a), (b) și (c) din Poziția comună 2006/318/PESC.

(4) Regulamentul (CE) nr. 194/2008 al Consiliului ar trebui modificat în consecință, pentru a se clarifica faptul că excepția se aplică și respectivelor activități.

2010/0099 (NLE)

Propunere de

REGULAMENT (UE) NR. …/.. AL CONSILIULUI

de modificare a Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 215 alineatul (1),

având în vedere Poziția comună 2006/318/PESC din 27 aprilie 2006 de reînnoire a măsurilor restrictive împotriva Birmaniei/Myanmar[1],

având în vedere propunerea comună a Comisiei Europene și a Înaltului Reprezentant al Uniunii pentru afaceri externe și politica de securitate,

întrucât:

1. Articolul 2b din Poziția comună 2006/318/PESC prevede interzicerea achiziționării, a importului și a transportului anumitor categoriilor specificate de mărfuri.

2. Articolul 3 din Poziția comună 2006/318/PESC prevede suspendarea ajutorului sau a programelor de dezvoltare care nu au caracter umanitar, dar sunt prevăzute o serie de excepții pentru proiectele și programele care sprijină anumite obiective specificate.

3. Regulamentul (CE) nr. 194/2008 al Consiliului pune în aplicare interzicerea achiziționării, a importului și a transportului categoriilor de mărfuri specificate la articolul 2 alineatul (2). Cu toate acestea, ar trebui clarificat faptul că interzicerea achiziționării respectivelor mărfuri din Birmania/Myanmar nu este aplicabilă atunci când achiziția respectivă este efectuată în cadrul unui proiect sau al unui program de ajutor umanitar, al unui proiect sau program de dezvoltare care nu are caracter umanitar și care sprijină obiectivele descrise la articolul 3 literele (a), (b) și (c) din Poziția comună 2006/318/PESC.

4. Prin urmare, Regulamentul (CE) nr. 194/2008 al Consiliului ar trebui modificat în consecință,

ADOPTĂ PREZENTUL REGULAMENT:

Articolul 1

La articolul 2 din Regulamentul (CE) nr. 194/2008 se adaugă următorul alineat:

„5. Interzicerea achiziționării mărfurilor care fac obiectul unor restricții, specificate la alineatul (2) litera (b) nu se aplică proiectelor sau programelor de ajutor umanitar sau proiectelor și programelor de dezvoltare care nu au caracter umanitar și care se desfășoară în Birmania/Myanmar, pentru a sprijini:

(a) drepturile omului, democrația și buna guvernare, prevenirea conflictelor și consolidarea capacității societății civile;

(b) sănătatea, educația și combaterea sărăciei, în special asigurarea nevoilor fundamentale și a subzistenței categoriilor celor mai sărace și mai vulnerabile ale populației; sau

(c) protecția mediului înconjurător, în special programele care vizează rezolvarea problemei exploatării excesive a pădurilor, incompatibilă cu dezvoltarea durabilă, care conduce la despădurire;

Autoritatea competentă relevantă, astfel cum aceasta este indicată în site-urile web enumerate în anexa IV, autorizează în prealabil achiziționarea mărfurilor care fac obiectul restricțiilor în chestiune. Statul membru relevant informează celelalte state membre și Comisia în legătură cu orice autorizație acordată în temeiul prezentului alineat.”

Articolul 2

Prezentul regulament intră în vigoare în ziua următoare publicării în Jurnalul Oficial al Uniunii Europene .

Articolul 3

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu,

[…]

[1] JO L 116, 29.4.2006, p. 77.